CELEX: 32021D0276
Language: lv
Date: 2021-02-22 00:00:00
Title: Padomes Lēmums (KĀDP) 2021/276 (2021. gada 22. februāris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā

22.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 60/9
               
            
         PADOMES LĒMUMS (KĀDP) 2021/276
         (2021. gada 22. februāris),
         ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 13. novembrī pieņēma Lēmumu (KĀDP) 2017/2074 (1) par ierobežojošiem pasākumiem saistībā ar situāciju Venecuēlā.
                  
               
                     (2)
                  
                  
                     Padome 2020. gada 12. novembrī pieņēma Lēmumu (KĀDP) 2020/1700 (2), ar ko līdz 2021. gada 14. novembrim tika atjaunoti spēkā esošie ierobežojošie pasākumi, tostarp visi ieraksti par sarakstā iekļautajām personām.
                  
               
                     (3)
                  
                  
                     Savienības Augstais pārstāvis ārlietās un drošības politikas jautājumos (“Augstais pārstāvis”) 2020. gada 7. decembrī Savienības vārdā nāca klajā ar deklarāciju, kurā tika minēts, ka Venecuēlas Nacionālās asamblejas vēlēšanas 2020. gada 6. decembrī diemžēl notika bez nacionālas vienošanās par vēlēšanu nosacījumiem, neatbilda starptautisko standartu minimumam, kas ir vajadzīgs ticamam vēlēšanu procesam, un nespēja nodrošināt Venecuēlas iedzīvotāju dalību. Deklarācijā tika uzsvērts, ka politiskais plurālisma trūkums un opozīcijas līderu diskvalifikācija un vajāšana Savienībai neļauj šo vēlēšanu procesu atzīt par ticamu, iekļaujošu un pārredzamu un tā rezultātus – par Venecuēlas iedzīvotāju pausto gribu.
                  
               
                     (4)
                  
                  
                     Augstais pārstāvis 2021. gada 6. janvārī Savienības vārdā nāca klajā ar otru deklarāciju par Venecuēlas Nacionālās asamblejas vēlēšanām, kurā tika uzvērts, ka Savienība pauž dziļu nožēlu par to, ka Nacionālā asambleja 2021. gada 5. janvārī ir uzņēmusies īstenot savas pilnvaras, pamatojoties uz nedemokrātiskajām vēlēšanām. Tajā tika arī norādīts, ka pēdējā brīvā Venecuēlas tautas gribas izpausme vēlēšanu procesā ir notikusi 2015. gada Nacionālās asamblejas vēlēšanās. Visbeidzot, deklarācijā tika minēts, ka Savienība ir gatava veikt papildu mērķtiecīgus pasākumus.
                  
               
                     (5)
                  
                  
                     Padome 2021. gada 25. janvārī pieņēma secinājumus par Venecuēlu, kuros Savienība pauž dziļu nožēlu par to, ka 2020. gada 6. decembra likumdevēja vēlēšanās tika palaista garām demokrātijas iespēja, tās notika bez nacionālas vienošanās par vēlēšanu nosacījumiem un neatbilda starptautiskajiem demokrātijas procesa standartiem. Turklāt Padome uzsvēra, ka ir jāievēro cilvēktiesības. Tajos arī tika pausts, ka izeju no politiskās krīzes Venecuēlā nevarēs rast, ja tās iedzīvotāji baidās tikt arestēti vai vajāti, tostarp baidās, ka pamattiesību un pamatbrīvību īstenošanas dēļ var arestēt vai vajāt viņu ģimenes locekļus.
                  
               
                     (6)
                  
                  
                     Padomes 2021. gada 25. janvāra secinājumos ir norādīts, ka Savienība, ņemot vērā cilvēktiesību, tiesiskuma un demokrātijas situācijas pasliktināšanos Venecuēlā, ir gatava noteikt mērķtiecīgus ierobežojošus papildpasākumus pret tiem, kas apdraud demokrātiju vai tiesiskumu, un pret tiem, kas ir atbildīgi par smagiem cilvēktiesību pārkāpumiem. Šie pasākumi ir izstrādāti tā, lai nekaitētu Venecuēlas iedzīvotājiem, un tos var atcelt.
                  
               
                     (7)
                  
                  
                     Šajā sakarībā un ņemot vērā to, ka situācija Venecuēlā joprojām ir smaga, Lēmuma (KĀDP) 2017/2074 I pielikumā dotajā to fizisku un juridisku personu, vienību un struktūru sarakstā, kurām piemēro ierobežojošos pasākumus, būtu jāiekļauj 19 personas.
                  
               
                     (8)
                  
                  
                     Tādēļ būtu attiecīgi jāgroza Lēmuma (KĀDP) 2017/2074 I pielikums,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/2074 I pielikumu groza tā, kā ir izklāstīts pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 22. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2017/2074 (2017. gada 13. novembris) par ierobežojošiem pasākumiem saistībā ar situāciju Venecuēlā (OV L 295, 14.11.2017., 60. lpp.).
         
            (2)  Padomes Lēmums (KĀDP) 2020/1700 (2020. gada 12. novembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 381, 13.11.2020., 24. lpp.).
      
      
         
            PIELIKUMS
            Lēmuma (KĀDP) 2017/2074 I pielikumā izklāstītajā fizisko un juridisko personu, vienību un struktūru sarakstā pievieno šādas personas:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “37.
                        
                        
                           Remigio CEBALLOS ICHASO
                        
                        
                           Dzimšanas datums: 1963. gada 1. maijs
                           ID numurs: V-6557495
                           Dzimums: vīrietis
                        
                        
                           Kopš 2017. gada jūnija – augstākās Venecuēlas Bruņoto spēku iestādes, proti, Venecuēlas Bolivāra Nacionālo bruņoto spēku Stratēģiski operacionālās pavēlniecības (Comando Estratégico Operacional Fuerzas Armadas Nacionales Bolivarianas
                              (CEOFANB)) komandieris. CEOFANB kontrolē ir Bolivāra Nacionālie bruņotie spēki (FANB) un Bolivāra Nacionālā gvarde (GNB). CEOFANB ir atbildīgs arī par FANB iejaukšanos demonstrācijās.
                           Būdams CEOFANB komandieris, viņš ir atbildīgs par smagiem cilvēktiesību pārkāpumiem, tostarp par pārmērīgu spēka pielietojumu un necilvēcīgu un pazemojošu izturēšanos, ko ir īstenojušas FANB amatpersonas, kā arī viņa pakļautībā esošie spēki, tostarp Bolivāra Nacionālā gvarde. To, ka FANB un Bolivāra Nacionālā gvarde ir veikusi cilvēktiesību pārkāpumus, apliecina dažādi avoti, tostarp Neatkarīgo starptautisko faktu vākšanas misija par Venecuēlas Bolivāra Republiku.
                        
                        
                           22.2.2021.
                        
                     
                           38.
                        
                        
                           Omar José PRIETO FERNÁNDEZ
                        
                        
                           Dzimšanas datums: 1969. gada 25. maijs
                           ID numurs: V-9761075
                           Dzimums: vīrietis
                        
                        
                           Kopš 2017. gada decembra – Zulia štata gubernators. Būdams šajā amatā, viņš ir nodarījis kaitējumu demokrātijai un tiesiskumam Zulia štatā. Viņš ir devis zvērestu neatzītajai Nacionālajai konstitucionālajai asamblejai (ANC), pēc tam kad likumīgais vēlēšanu uzvarētājs atteicās dot zvērestu ANC. Omar José Prieto Fernández aktīvi sekmēja nedemokrātisko Nacionālās konstitucionālās asamblejas ievēlēšanu, kas notika 2020. gada 6. decembrī. Turklāt viņš Zulia štatā opozīcijas līderiem draudēja ar “apmeklējumiem mājās” un apgalvoja, ka Zulia štats tiks izsludināts par neatkarīgu, ja pie varas nāktu Juan Guaidó vadītā pagaidu valdība.
                        
                        
                           22.2.2021.
                        
                     
                           39.
                        
                        
                           José Dionisio BRITO RODRÍGUEZ
                        
                        
                           Dzimšanas datums: 1971. gada 15. janvāris
                           ID numurs: V-8263861
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis un tās parlamentārās komisijas priekšsēdētājs, kura izmeklē “pret Republiku vērstos nodarījumus”, ko veikuši 2015. gadā ievēlētās Nacionālās asamblejas locekļi. Turklāt 2020. gada jūnijā Augstākajā tiesā pieņemta lēmuma dēļ José Dionisio Brito Rodríguez ir nelikumīgi pārņēmis opozīcijas partijas “Primero Justicia” vadību. Viņš 2019. gadā tika izslēgts no partijas “Primero Justicia” iespējamas korupcijas dēļ. Turklāt, būdams Nacionālās asamblejas loceklis, viņš 2020. gada 5. janvārī piedalījās nelikumīgajā Luis Eduardo Parra Rivero ievēlēšanā par Nacionālās asamblejas priekšsēdētāju, tādējādi nodarot kaitējumu demokrātijai un tiesiskumam Venecuēlā. Vēlēšanas notika, militārajai policijai bloķējot vairāku parlamentāriešu iekļūšanu Nacionālās asamblejas ēkā, un vēlēšanās netika sasniegts kvorums. Tāpēc opozīcijas locekļiem bija jāorganizējas ārpus Nacionālās asamblejas telpām, lai par tās priekšsēdētāju atkārtoti ievēlētu Juan Guaidó. Tāpēc viņa rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           40.
                        
                        
                           José Bernabé GUTIÉRREZ PARRA
                        
                        
                           Dzimšanas datums: 1952. gada 21. decembris
                           ID numurs: V-1565144
                           Dzimums: vīrietis
                        
                        
                           Nedemokrātiski ievēlētās Nacionālās asamblejas loceklis un nelikumīgs opozīcijas partijas Acción Democrática vadītājs. Ar 2020. gada jūnijā Augstākajā tiesā pieņemta sprieduma starpniecību José Bernabé Gutiérrez Parra ir nelikumīgi pārņēmis savā kontrolē opozīcijas partiju “Acción Democrática”. Neievērojot partijas nostāju, kāda tai bija pirms nonākšanas viņa kontrolē, Gutiérrez Parra kopā ar “Acción Democrática” piedalījās nedemokrātiskajās Nacionālās asamblejas vēlēšanās, kas notika 2020. gada 6. decembrī. Gutiérrez Parra mainīja partijas nostāju, izmantoja tās simbolus un piedalījās vēlēšanās un tādos sabiedriskos pasākumos kā debates televīzijā. Likumīgie partijas “Acción Democrática” biedri izslēdza Gutiérrez Parra no partijas, nodēvējot viņa rīcību par sazvērestību un nodevību. Tāpēc viņa rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Dzimšanas datums: 1946. gada 27. aprīlis
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Dzimšanas datums: 1965. gada 7. marts
                           Dzimums: sieviete
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnese. Būdama viena no Augstākās tiesas Konstitucionālās palātas locekļiem, viņa ir atbildīga par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņas rīcība ir nodarījusi kaitējumu demokrātijai un tiesiskumam Venecuēlā, un viņa ir atbalstījusi un sekmējusi to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Dzimšanas datums: 1950. gada 12. oktobris
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           44.
                        
                        
                           René Alberto DEGRAVES ALMARZA
                        
                        
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           45.
                        
                        
                           Arcadio DELGADO ROSALES
                        
                        
                           Dzimšanas datums: 1954. gada 23. septembris
                           Dzimums: vīrietis
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnesis un priekšsēdētāja vietnieks. Būdams viens no Augstākās tiesas Konstitucionālās palātas locekļiem, viņš ir atbildīgs par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņa rīcība ir nodarījusi kaitējumu demokrātijai un tiesiskumam Venecuēlā, un viņš ir atbalstījis un sekmējis to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Dzimšanas datums: 1947. gada 13. decembris
                           Dzimums: sieviete
                        
                        
                           Augstākās tiesas Konstitucionālās palātas (Tribunal Supremo de Justicia (TSJ)) tiesnese. Būdama viena no Augstākās tiesas Konstitucionālās palātas locekļiem, viņa ir atbildīga par darbībām, paziņojumiem un spriedumiem, ar kuriem tika uzurpēta Nacionālās asamblejas vara un tika kaitēts opozīcijas vēlēšanu tiesībām, tostarp par vienpusēju Nacionālās vēlēšanu padomes (Consejo Nacional Electoral (CNE)) iecelšanu 2020. gada jūnijā un par vienpusēju vadības aizstāšanu trijās galvenajās demokrātiskās opozīcijas partijās 2020. gada jūnijā un jūlijā. Tāpēc viņas rīcība ir nodarījusi kaitējumu demokrātijai un tiesiskumam Venecuēlā, un viņa ir atbalstījusi un sekmējusi to, ka izpildvara nodara kaitējumu demokrātijai un tiesiskumam.
                        
                        
                           22.2.2021.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Dzimšanas datums: 1968. gada 29. aprīlis
                           Dzimšanas vieta: La Guaira (La Guaira štats, Venezuēla)
                           ID numurs: V-6978710
                           Dzimums: sieviete
                        
                        
                           Kopš 2020. gada 13. jūnija – Nacionālās vēlēšanu padomes (Consejo Nacional Electoral (CNE)) priekšsēdētāja. Bijusī Augstākās tiesas (Tribunal Supremo de Justicia (TSJ)) Vēlēšanu palātas un Plenārpalātas locekle, no 2015. gada līdz 2017. gada 24. februārimTSJ priekšsēdētāja otrā vietniece, no 2017. gada 24. februāra līdz 2020. gada 12. jūnijamTSJ priekšsēdētāja vietniece. Būdama TSJ Vēlēšanu palātas locekle, Indira Maira Alfonzo Izaguirre ir atbildīga par rīcību, kura 2015. gada decembrī tika vērsta pret jaunievēlēto Nacionālo asambleju un kuras rezultātā Nacionālā asambleja nevarēja īstenot savu likumdošanas varu. Turklāt viņa piekrita, ka TSJ 2020. gada jūnijā viņu ieceļ par CNE priekšsēdētāju, kaut gan šāda prerogatīva ir Nacionālajai asamblejai. Pildot amata pienākumus, viņa sagatavoja un pārraudzīja nedemokrātisko Nacionālās asamblejas ievēlēšanu 2020. gada 6. decembrī un piedalījās šīm vēlēšanām paredzēto vēlēšanu tiesību normu grozīšanā 2020. gada 30. jūnijā. Tāpēc viņas rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           48.
                        
                        
                           Leonardo Enrique MORALES POLEO
                        
                        
                           Dzimums: vīrietis
                        
                        
                           Kopš 2020. gada 7. augusta – Nacionālās vēlēšanu padomes (Consejo Nacional Electoral (CNE)) priekšsēdētāja vietnieks un Politiskās līdzdalības un finansējuma komisijas (Political Participation and Financing Commission) priekšsēdētājs.
                           Augstākā tiesa (Tribunal Supremo de Justicia (TSJ)) 2020. gada 7. augustā iecēla Leonardo Enrique Morales Poleo par CNE priekšsēdētāja vietnieku un Politiskās līdzdalības un finansējuma komisijas (Political Participation and Financing Commission) priekšsēdētāju, kaut gan šāda prerogatīva ir Nacionālajai asamblejai. Turklāt pirms šīs viņa iecelšanas viņš darbojās partijā “Avanzada progresista”. Būdams CNE loceklis, viņš pilnībā piedalījās tā vēlēšanu procesa pārraudzībā, kura rezultātā 2020. gada 6. decembrī nedemokrātiski tika ievēlēta Nacionālā asambleja. Tāpēc viņa rīcība ir nodarījusi kaitējumu demokrātijai un tiesiskumam Venecuēlā.
                        
                        
                           22.2.2021.
                        
                     
                           49.
                        
                        
                           
                              Tania D
                              ’A
                              MELIO CARDIET
                           
                        
                        
                           Dzimšanas datums: 1971. gada 5. decembris
                           Dzimšanas vieta: Itālija
                           Valstspiederība: Venecuēlas
                           ID numurs: V-11691429
                           Dzimums: sieviete
                        
                        
                           Nacionālās vēlēšanu padomes (Consejo Nacional Electoral (CNE)) locekle (rektore) laikā no 2016. līdz 2023. gadam. Bijusī CNE locekle (rektore) laikā no 2010. līdz 2016. gadam.
                           Būdama CNE rektore kopš 2010. gada, Tania d
                              ’A
                              melio Cardiet ar savu darbību amatā ir tiešā veidā sekmējusi kaitējumu demokrātijai un tiesiskumam Venecuēlā, tai skaitā, sagatavojot nedemokrātiskas Nacionālās asamblejas vēlēšanas 2020. gadā, piedaloties šīm vēlēšanām paredzēto vēlēšanu tiesību normu grozīšanā 2020. gada 30. jūnijā un piedaloties 2018. gada prezidenta vēlēšanu organizēšanā un īstenošanā. Turklāt d
                              ’A
                              melio Cardiet 2016. gadā piekrita, ka Augstākā tiesa (Tribunal Supremo de Justicia (TSJ)) viņu ieceļ par CNE priekšsēdētāju, kaut gan šāda prerogatīva ir Nacionālajai asamblejai.
                        
                        
                           22.2.2021.
                        
                     
                           50.
                        
                        
                           José Miguel DOMÍNGUEZ RAMÍREZ
                        
                        
                           Dzimšanas datums: 1979. gada 17. oktobris
                           ID numurs: V-14444352
                           Dzimums: vīrietis
                        
                        
                           Kopš 2019. gada 6. maija – Īpašo uzdevumu vienības (Fuerzas de Acciones Especiales (FAES)) direktors. Bijušais Táchira štata FAES virskomisārs. Turklāt José Miguel Domínguez Ramírez bija Venecuēlas Bolivāra Republikas Valsts policijas FAES operāciju direktors. Viņš ir atbildīgs par smagiem cilvēktiesību pārkāpumiem un pilsoniskās sabiedrības un demokrātiskās opozīcijas apspiešanu Venecuēlā, ko īstenoja viņa pakļautībā esošās FAES amatpersonas. FAES ir plaši pazīstama kā nāves soda izpildītāja bez tiesas sprieduma un vardarbīga to politisko oponentu, opozīcijas un protestētāju apspiedēja, kuri pauž no Maduro atšķirīgu viedokli; šā iemesla dēļ ANO augstā cilvēktiesību komisāre Michelle Bachelet ir pieprasījusi FAES likvidēšanu. Turklāt Domínguez Ramírez pirms tam ir bijis Venecuēlas Drošības spēku vienības darbinieks, kura 2014. gada 12. februārī atklāja uguni uz neapbruņotiem studentiem protestētājiem, izraisot vismaz viena studenta, Bassil Da Costa, bojāeju.
                        
                        
                           22.2.2021.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           ID numurs: V-10132041
                           Dzimums: vīrietis
                        
                        
                           Divīzijas ģenerālis un kopš 2020. gada 21. augusta – Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) direktora vietnieks. Ģenerāļa Rafael Ramón Blanco Marrero pēctecis. Iepriekš Carlos Ramón Enrique Carvallo Guevara dienēja DGCIM
                              Los Andes reģionā un ieņēma augstākās dienesta pakāpes Bolivāra Nacionālajā gvardē. Viņš ir atbildīgs par smagiem cilvēktiesību pārkāpumiem Venecuēlā, kurus ir izdarījušas viņa pakļautībā esošās DGCIM amatpersonas. Konstatētie fakti, ko nesen ir publicējusi Neatkarīgā starptautiskā faktu vākšanas misija par Venecuēlas Bolivāra Republiku, raksturo DGCIM kā iestādi, kas ir tieši atbildīga par ļoti smagiem cilvēktiesību pārkāpumiem.
                        
                        
                           22.2.2021.
                        
                     
                           52.
                        
                        
                           Jesús Emilio VÁSQUEZ QUINTERO
                        
                        
                           ID numurs: V-7422049
                           Dzimums: vīrietis
                        
                        
                           Kopš 2019. gada 5. jūlija – divīzijas ģenerālis, un kopš 2017. gada decembra – Militārās prokuratūras ģenerālprokurors. Būdams Militārās prokuratūras ģenerālprokurors, viņš ir atbildīgs par kaitējumu demokrātijai un tiesiskumam Venecuēlā. Militārā prokuratūra ir saistīta ar iekšējo kriminālvajāšanu bruņotajos spēkos un ar to, ka netika izmeklēti negadījumi, tostarp kapteiņa Acosta bojāeja 2019. gadā. Turklāt militāra jurisdikcija tika piemērota civilpersonām.
                        
                        
                           22.2.2021.
                        
                     
                           53.
                        
                        
                           Carlos Enrique TERÁN HURTADO
                        
                        
                           ID numurs: V-8042567
                           Dzimums: vīrietis
                        
                        
                           Kopš 2019. gada 5. jūlija – brigādes ģenerālis, un kopš 2019. gada – Militārās pretizlūkošanas ģenerāldirektorāta (Dirección General de Contrainteligencia Militar (DGCIM)) Īpašā kriminālizmeklēšanas direktorāta vadītājs. Iepriekšējos amatos brigādes ģenerālis Carlos Enrique Terán Hurtado bija policijas priekšnieks Falcón štatā un DGCIM vadītājs Táchira štatā. Viņš ir atbildīgs par smagiem cilvēktiesību pārkāpumiem, tostarp par nežēlīgu un necilvēcīgu izturēšanos pret aizturētajiem, kurus īstenoja viņa pakļautībā esošās DGCIM amatpersonas. Sīki izstrādātajā faktu aprakstā, kurus konstatējusi Neatkarīgā starptautiskā faktu vākšanas misija par Venecuēlas Bolivāra Republiku, brigādes ģenerālis Terán Hurtado ir īpaši izcelts kā viens no atbildīgajiem, kas aktīvi rīkojās un ir iesaistīts kapteiņa de la Scotta lietā.
                        
                        
                           22.2.2021.
                        
                     
                           54.
                        
                        
                           Manuel Eduardo PÉREZ URDANETA
                        
                        
                           Dzimšanas datums: 1960. gada 29. decembris vai 1962. gada 26. maijs
                           Dzimšanas vieta: Cagua, Aragua štats
                           ID numurs: V-6357038
                           Pase Nr. 001234503 (derīguma termiņš ir beidzies 2012. gadā)
                           Dzimums: vīrietis
                        
                        
                           Kopš 2015. gada 7. aprīļa – iekšlietu un tieslietu ministra vietnieks. Brigādes ģenerālis Manuel Eduardo Pérez Urdaneta Venecuēlas Iekšlietu un tieslietu ministrijā ir viens no pieciem ministra vietniekiem. Viņa pienākumos ietilpst prevencija drošības jautājumos un sabiedrības drošība (Viceministro de prevención y Seguridad Ciudadana). Brigādes ģenerālis Pérez iepriekš bija Bolivāra Republikas Valsts policijas direktors. Būdams savā amatā, viņš ir atbildīgs par smagiem cilvēktiesību pārkāpumiem, tostarp par bargu fiziska spēka piemērošanu pret mierīgiem demonstrantiem, kurus īstenoja viņa vadībā esošās Bolivāra Republikas Valsts policijas amatpersonas.
                        
                        
                           22.2.2021.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Dzimšanas datums: 1969. gada 28. septembris
                           ID numurs: V-6864238
                           Dzimums: vīrietis
                        
                        
                           Kopš 2016. gada 5. februāra – Zinātniskās izpētes, kriminālizmeklēšanas un kriminālistikas korpusa (Cuerpo de Investigaciones Científicas, Penales y Criminalísticas (CICPC)) direktors. Iepriekš viņš ir bijis CICPC direktora vietnieks. Viņš ir atbildīgs par smagiem cilvēktiesību pārkāpumiem, kurus ir izdarījušas viņa pakļautībā esošās CICPC amatpersonas. Ziņojumā, ar ko ir nākusi klajā Neatkarīgā starptautiskā faktu vākšanas misija par Venecuēlas Bolivāra Republiku, CICPC ir raksturota kā iestāde, kas Venecuēlā sistemātiski izdara cilvēktiesību pārkāpumus.
                        
                        
                           22.2.2021.”